AOT โบรกแนะซื้อเป้า 78 บ. รับตัวเลขต่างชาติใช้บริการ 6 สนามบินฟื้นต่อเนื่อง
AOT โบรกแนะซื้อเป้า 78 บาท รับตัวเลขต่างชาติใช้บริการ 6 สนามบินฟื้นต่อเนื่อง พ่วงอัพไซด์ Airport city บริหารพื้นที่ใกล้สุวรรณภูมิ และรับมอบ 3 สนามบินใหม่ จับตาปีนี้พลิกกำไร 8.9 พันล้าน
AOT โบรกแนะซื้อเป้า 78 บาท รับตัวเลขต่างชาติใช้บริการ 6 สนามบินฟื้นต่อเนื่อง พ่วงอัพไซด์ Airport city บริหารพื้นที่ใกล้สุวรรณภูมิ และรับมอบ 3 สนามบินใหม่ จับตาปีนี้พิกกำไร 8.9 พันล้าน
13 มี.ค. 2566

บล.โนมูระ พัฒนสิน ระบุในบทวิเคราะห์วันนี้ (8 มี.ค.66) ว่า บริษัท ท่าอากาศยานไทย จำกัด (มหาชน) หรือ AOT มองผลประกอบการปี 2566 จะกลับมากำไร 8.9 พันล้านบาท (36% ของ Pre-COVID) และกลับไปเท่า Pre-COVID ในปี 2567 คาด 2.6 หมื่นล้านบาท บนโมเมนตัมบวกหลังจีนเปิดเมือง
โดย ม.ค.-ก.พ. ปริมาณเที่ยวบินเพิ่มมาเป็น 69% ของ Pre-COVID แล้ว จากงวด ต.ค.-ธ.ค. 55% และบนปริมาณนักท่องเที่ยวที่ยังมีอัพไซด์จากตลาด โดย ททท.และ Nomura คาด 30 ล้านคน เทียบตลาด 25 ล้านคน และอัพไซด์ระยะกลางยาว จาก New project 1.Airport city บริหารพื้นที่ใกล้สุวรรณภูมิ และ 2.รับมอบ 3 สนามบินใหม่ (อุดร, กระบี่, บุรีรัมย์)
ด้านราคาหุ้นยังเก็งกำไรได้ แม้ราคาปัจจุบัน ซื้อขาย P/BV 10 เท่า (+2.5 SD) แต่เป็นจุดที่ผลประกอบการพึ่งเริ่มฟื้นตัว และ Valuation จะทยอยเข้าสู่ปกติในปี 2567
นอกจากนี้ยังมีประเด็นตัวเลขผู้ใช้บริการ 6 สนามบิน AOT เส้นทางบินต่างประเทศ 1-4 มี.ค. ฟื้นตัวต่อเนื่อง สัดส่วนเป็น 62.4% ของ pre-COVID (imply ตัวเลขนักท่องเที่ยว มี.ค. 2566 เบื้องต้น 2.17 ล้านคน) อยู่ในทิศทางเร่งตัวต่อเนื่องจาก ม.ค.-ก.พ. 2566